recursal/SuperWikiNEXT-32B huggingface dataset:
Алуминиумска црпалка
**Црпалка** или **црпка** — вид на лажица што се користи за сервирање храна, најчесто разни видови супи и чорби, но и други видови храна. Црпалките обично имаат долга права или малку закривена рачка на чиј врв се наоѓа чинија со која се зафаќа храна. Садот обично е поставен под тап агол во однос на рачката со цел да се олесни турање на кашеста храна и течности.

Најчесто се направени од не’рѓосувачки челик, но се користат и: алуминиум, сребро, бакарни легури, пластика, меламински смоли, дрво, бамбус и други материјали. Големината, обликот и материјалот на конструкцијата зависи од намената на црпалката. Така, за сосови и зачини се користат црпалки со вкупна должина помала од 7-8 сантиметри, додека за супи, чорби и пунчеви се користат чинии поголеми од 30 сантиметри. Најчестата зафатнина на садот кај црпалките е 0,14 литри, така што 3-5 лажици се истураат во чинија за супа или чорба, што е вкупно околу 0,4-0,7 литри.

Галерија
--------

* Сребрена црпалкаод 1876 годинаСребрена црпалкаод 1876 година
* Лажица од меламиска смолаЛажица од меламиска смола
* Лажица од не’рѓосувачки челикЛажица од не’рѓосувачки челик
* Лажица од бакарна легураЛажица од бакарна легура

Поврзано
--------

* Мешалка

Наводи
------

1. ↑  „црпалка" — Дигитален речник на македонскиот јазик
2. ↑  „црпалка" — Официјален дигитален речник на македонскиот јазик
3. ↑  „црпка" — Дигитален речник на македонскиот јазик
4. ↑  „црпка" — Официјален дигитален речник на македонскиот јазик
5. ↑  Swartz 1988. sfn error: no target: CITEREFSwartz1988 (help)
6. ↑  Von Drachenfels, Suzanne (2000). *The Art of the Table: A Complete Guide to Table Setting, Table Manners, and Tableware*. Simon and Schuster. стр. 213. ISBN 978-0684847320.
**Трајан Јончев Митрески** (1923 во Ботун, Охридско — 15 декември 1944 во Кичевско) македонски партизан, учесник во НОБ.

Животопис
---------

Трајан Јончев Митрески е роден во селото Ботун. Се занимавал со земјоделие. Како младински активист доброволно стапува во НОБ. Учествува во борбите што ги води Шестата македонска бригада. Есента се разболува од проширената епидемија на стомачен тифус во Кичевско и умира на 15 декември 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
Cloud speciesПредлошка:SHORTDESC:Cloud species

 Кумулус фрактус
**Фрактуси** или **раштркани облаци** — мали, носени облачни фрагменти кои обично се наоѓаат под амбиентална облакчна основа. Тие се создаваат или се отцепиле од поголем облак, и општо се одделени од силни ветрови, давајќи им заматен, раштркан изглед. Фрактусот има неправилни обрасци, кои се појавуваат многу како искинати парчиња на шеќерна волна. Тие постојано се менуваат, честопати создавајќи и расипувајќи се брзо. Тие немаат јасно дефинирани основи. Понекогаш тие се постојани и се создаваат многу близу до површината. Заеднички видови вклучуваат *панус* и *облачните делчиња (мали облаци)*.

Облици
------

 Нимбостратус во позадина со фрактус во средината на горната половина на сликата. 
Фрактусите се додатоци на облаците, именувани поради типот на облак од кој тие се одделени. Двете главни форми се **кумулус фрактус** (порано, фрактокулулус) и **фрактус стратус** (порано, фрактостратус). Фрактусите може да прераснат во кумулус ако земјата се загрее доволно за да започне конвекцијата. Стратус фрактусот е разликуван од кумулус фрактусот по помал вертикален обем, потемна боја и со поголема дисперзија на неговите честички.

Кумулус фрактусите всушност изгледаат како носени кумулуси. Тие можат да потекнуваат од распаднати кумулуси, појавувајќи се во овој случај како бели носени облаци сместени на значајни растојанија едни од други. Кумулус фрактус особено се создава на водечките и заостанувачки рабови на летните бури во топли и влажни услови. Набљудување на фрактус дава индикација за движењата на ветерот под родителскиот облак.

Масите на повеќе фрактуси, сместени под главниот облак, се нарекуваат **панус** .

**Фрактонимбусот** е облик на стратус фрактус, што се развива под облаците од врнежи заради турбулентно движење на воздухот. Тие се темносиви и раштркани по изглед. Фрактоминбусите постојат само под врнежливи облаци (како што се нимбостратус, алтостратус или кулумолонимбус), и не се произведуваат врнежи од себе. Фрактонимбусот со тек може да се спои целосно со преклопувачкиот нимбостратус.

Поврзано
--------

* Список на видови на облаци

Наводи
------

1. 1 2  Glickman, Todd S. (јуни 2000). *Glossary of Meteorology*. Бостон: American Meteorological Society.
2. ↑  NOAA Cloud Types - NOAA Chart of Different Cloud Types.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Родови на облаци |
| --- |
|  |
| Крајно високи | 
седефен **·**  ноќносветлечки |
|  |
| Високи | 
цирус (Ci) **·**  цирус Келвин-Хелмхолц **·**  циростратус (Cs) **·**  циркокумулус (Cc) **·**  пилеус **·**  кондезациска трага |
|  |
| Средни | 
алтостратус (As) **·**  алтокумулус (Ac) |
|  |
| Ниски | 
магла **·**  стратус (St) **·**  кумулус (Cu) **·**  стратокумулус (Sc) **·**  аркус **·**  фрактус **·**  инчест **·**  нимбостратус (Ns) **·**  гребенест **·**  ѕидест **·** асператус |
|  |
| Вертикални | 
кумулонимбус (Cb) **·**  кумулонимбус маматус **·**  пирокумулус **·**  Пирокумулонимбус **·**  издаден врв |

 |
**Македонците во Црна Гора**, или познати како **Црногорски Македонци**, формираат мало малцинство во оваа држава. Последниот официјален попис покажа дека има 819 Македонци во Црна Гора. Според Македонските друштва во Црна Гора, има околу 2000 Македонци кои живеат таму.

Историја на Македонците во Црна Гора
------------------------------------

Мало Македонско население постоеше во Црна Гора од почетокот на 20 век. Во 1948 само 133 Македонци беа регистрирани во Црна Гора, овој број пораса до 875 во 1981 година. 1,072 Македонци беа регистрирани во Југословенскиот попис од 1991, овој број падна на 819 во 2003 година. Македонскиот јазик беше зборуван од 507 луѓе. Македонците живееја во Подгорица, Херцег Нови и Тиват. Се смета дека во Црна Гора денеска живеат вкупно 2500 Македонци.

Организации
-----------

Двете главни друштва на Македонците во Црна Гора се 'Здружението на Црногорско-Македонско пријателство *и* Националното друштво на Македонците во Црна Гора*, кое беше формирано во 2006.*

Националното друштво на Македонците во Црна Гора има за цел да го направи Македонскиот јазик попопуларен во Црна Гора и да му помогне на Македонците да се интегрираат подобро во Црогорскиот систем и маркет.

Наводи
------

1. 1 2  Montenegrin 2003 census
2. 1 2 3  President Ivanov meets representatives of Macedonian community in Montenegro Macedonian Information Agency. *03-11-2010*
3. ↑  Претседателот Иванов се сретна со македонската заедница во Црна Гора Архивирано на 23 март 2012 г. Macedonian Information Agency. *03-11-2010*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Македонска дијаспора |
| --- |
|  |
| Балкан | Албанија **·**  Бугарија **·**  Босна и Херцеговина (Р. Српска) **·**  Хрватска **·**  Грција **·**  Црна Гора **·**  Романија **·**  Србија **·**  Словенија **·**  Турција | Македонско знаме. |
|  |
| Европа | Австрија **·**  Белгија **·**  Чешка **·**  Данска **·**  Франција **·**  Финска **·**  Унгарија **·**  Италија **·**  Луксембург **·**  Германија **·**  Холандија **·**  Норвешка **·**  Полска **·**  Португалија **·**  Русија **·**  Словачка **·**  Швајцарија **·**  Шведска **·**  Шпанија **·** Обединето Кралство |
|  |
| Америка | Аргентина **·**  Бразил **·**  Канада **·**  САД |
|  |
| Океанија | Австралија **·**  Нов Зеланд |

 |
Американскиот актер Двејн Џонсон, познат и по неговото име за боречки прстен „Да Рок", има долга кариера во медиумите, појавувајќи се во филмови, телевизиски серии и видео игри. Неговите филмови заработија над US$3.5 милијарда долари во Северна Америка и над US$12.5милијарда долари ширум светот, што го прави Џонсон една од најуспешните и највисоките заработувачки ѕвезди на бокс-офисот на сите времиња.

Џонсон ги имал своите први актерски улоги во *Бејонд да мат* (1999) *и Да мамми ретурнс* (2001), а ја одигра својата прва главна улога во спин-офот *Да скорпијан кинг* (2002). Оттогаш тој глумеше во многу други успешни филмови, вклучувајќи ги *да роундоун* (2003), *Вакинг талл* (2004), *Саутленд таилс* (2007), *Да гејм плен* (2007), *Гет смарт* (2008), *Трката до планината на бештерките* (2009), *Тутх Фари* (2010), *Џурни 2: Да мистириус ајланд* (2012), *GI Џo:Одмазда* (2013), *Блока и добивка* (2013), *Херкул* (2014), *Сан Андреас* (2015), *Централното разузнавање* (2016), *Моана* ( 2016), *Рампејџ* (2018), *Облакодер* (2018) и *Крстарење во џунгла* (2021). Најуспешната улога на Џонсон во бокс-офисот бил Лук Хобс во франшизата *Брзи и бесни*. Тој првпат се појавил како лик во *Фаст Фајв* (2011) и помогна да се катапултира серијата филмови во една од филмските франшизи со најголема заработка во историјата. Тој глумел во продолженијата, *Фаст анд фириус 6* (2013), *Фириусс 7* (2015) и *Да фејт оф да фиуриус* (2017). Популарноста на ликот доведе до спин-оф филмот *„Брзи и бесни"* *„Хобс и Шо"* (2019). Друга значајна франшиза во која глуми Џонсон е франшизата Џуманџи, бидејќи тој глумел во успешните филмови, *Џуманџи: Добрадојдовте во шумата* (2017) и неговото продолжение, *Џуманџи: Да некст левел* (2019).

Џонсон глумеше и во серијата на HBO *Балерите* почнувајќи од 2015 година. Серијата траела пет сезони и била рангирана како најгледана комедија на HBO во последните шест години. Неодамна, Двејн Џонсон се појави во популарната видео игра *Фортнајт батлл ројал* во која го изрази ликот познат како Да Фаундејшон, и повторно на 21 октомври 2022 година, како Блак Адам.

Филмографијата не ги вклучува неговите професионални настапи во борење во каква било форма на медиуми или прикажани телевизиски продукции.

Наводи
------

1. ↑  „Dwayne Johnson Movie Box Office Results". *Box Office Mojo*. Посетено на September 11, 2019.
2. ↑  „movies list". *dwayne johnson info*. Архивирано од изворникот на 2021-03-02. Посетено на December 27, 2020.
3. ↑  Lynch, John (March 20, 2018). „The 23 most successful movie franchises of all time". *Business Insider*. Посетено на April 19, 2019.
4. ↑  McClintock, Pamela (April 3, 2019). „Dwayne Johnson and Jason Statham Share High-Octane Look at 'Hobbs & Shaw' With CinemaCon". *The Hollywood Reporter*. Посетено на November 15, 2019.
5. ↑  Kissell, Rick (August 25, 2015). „Ratings: 'Ballers' Ends First Season as HBO's Most-Watched Comedy in Six Years". *Vsriety*.
**Цукарев мост** (грчки: *Γεφύρι του Τσούκαρη*) — камен мост во Населичко, Егејска Македонија.

Мостот ја преминува реката Праморица и се наоѓа на 2 км од центарот на селото Радовишта. Го поврзува Цотил со напуштеното село Рокастро. По него минува земјен пат која сè уште е во употреба. Месноста се нарекува Палиомонастиро (*Стар Манастир*) и веројатно таму имало тврдина бидејќи мостот е изграден од бедемски камења.

Изграден е со средства на Димитриос Цукарис од Радовишта кој имал занаетчиски дуќан во Цариград. Не е познато кога е направен, но првпат се споменува во 1890 година.

Мостот има пет лакови, од кои два мали лака се покриени со растителност. Првиот лак имал вградена плоча со времеследот на градбата, но таа се срушила во 1955 година и е заменета со бетонска плоча. Вториот лак е најголем, со ширина од 12 м и висина од 7 м. Целиот мост е долг 40 м, а широк 3 м.

Наводи
------

1. 1 2 3 4  „Το Γεφύρι του Τσούκαρη". Πρόγραμμα Πίνδος. Посетено на 8 ноември 2019.
*За истоимената пустина во Аризона, видете Туле (пустина во Аризона)*.

**Пустината Туле** ― пустина која се наоѓа во југоисточна Невада во округот Линколн, во близина на линијата на државата Јута. Пустината лежи североисточно од Морморските Планини, јужно од Детелинските Планини и западно од Туле Спрингс Хилс.

Пустината се спушта од височина од околу 1,300 м на подножјето на Детелинските Планини западно од планината Лајм на околу 910 м околу 27 км на југ-југоисток кон тесниот Токупски Процеп помеѓу Источните Мормонски Планини и ридовите Туле Спрингс.

Голем број истекувања ја исцедуваат пустината во правец главно север-југ. Бунарот на пустината Туле лежи западно од планината Џамблд на јужниот крај од ридовите Туле Спрингс.

Пристапот е преку окружен пат источно од Лајмановиот Премин долж железничката пруга Јунион Пацифик помеѓу Карп и Елџин во Медоу Долина Вош. Патот продолжува на југ помеѓу Мормонските и Источно Мормонските Планини за да се поврзе со меѓудржавниот пат 15 во Невада на излезот 100 западно од Месквит во округот Кларк.

Наводи
------

 

1. ↑  „Tule Desert". Информативен систем за географски називи, Геолошки топографски институт на САД. (англиски)
2. 1 2 3 4  *Clover Mts, Nev.–Utah,* 30x60 Minute Topographic Quadrangle, USGS, 1978
3. ↑  *Overton, Nevada–Arizona,* 30x60 Minute Topographic Quadrangle, USGS, 1987

* *Nevada Atlas and Gazetteer*, 2001 година, стр. 67
*Emberiza cirlus*  - јајца
*Cuculus canorus canorus* + *Emberiza cirlus*

**Црногрлата стрнарка** (науч. *Emberiza cirlus*) е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*.

Се размножува низ јужна Европа, на средоземните острови и северна Африка. Таа е постојан жител во овие потопли краишта и не се сели зимно време. Ја има и во Македонија. Живее во сите видови отворени предели со грмушки или дрвја, но ги претпочита сончевите падини.

Промените во земјоделската практика имаат негативно влијание на овој вид на северните граници од својот опсег, а во Англија, каде некогаш била распространета низ голем дел од југот на земјата, сега е ограничена на јужен Девон.

Опис
----

Црногрлата стрнарка е како мала жолтогрла стрнарка, со должина 15-16.5 см и распон на крилјата 22-22.5 см со дебело кусо клунче како на сите птици што се хранат со семиња. Мажјаците имаат светложолта глава, со црна круна, црна линија над окото и црно грло и има зеленкава линија преку градите кои инаку се жолти како и останатиот долен дел од телото. Грбот му е многу ишаран во линии со кафеаво. Женките се како жолтогрлата стрнарка, но се сивокафеаво избразденошарени над опашката и имаат костенливи рамења.

Песната му е монотоно чрчорење слично на трскарите.

Поведение
---------

Живеалиштето на црногрлата стрнарка се обработливите земјишта, мешавината од трева и нива, полињата поделени со густа жива ограда и сл. Тие можат да толерираат извесен степен на урбанизација и се среќаваат во зелените површини на градовите, дури и во Рим.

Во летниот период овие птици се хранат со безрбетници, на пример, скакулци и штурци со кои ги хранат и своите пилиња. Зимно време се хранат со мали семиња од стрништата, ораниците, со жито или сено. Тие имаат тенденција да се хранат во јата во текот на зимата.

Гнездото го прават на земја засолнето под густата покривка на растенијата, како што се живите огради, капините, глогот и сл. Сезоната на парење трае од април до средината на септември, и имаат 3 легла годишно. Тие не се селат, и не се оддалечуваат многу од својата територија. Лете, одат само 250 метри во потрага по храна, а зиме до 2 км да пронајде стрништа. 
Несат 2-5 јајца со специфични шарки на стрнарките, како влакненца.

Наводи
------

1. ↑  BirdLife International (2012). „*Emberiza cirlus*". *IUCN Red List. Version 2012.1*. International Union for Conservation of Nature. Посетено на 16 July 2012.
2. 1 2  *The Birds of the Western Palearctic [Abridged]*. OUP. 1997. ISBN 0-19-854099-X.
3. ↑  / Images/cirlbunting\_tcm9-148726.pdf "Фарми за птици - црногрла стрнарка RSPB" брошура

Надворешни врски
----------------

* Возраст и пол (PDF; 4.8 MB) од Javier Blasco-Zumeta and Gerd-Michael Heinze Архивирано на 26 декември 2011 г.
* RSPB Опис и пеење на црногрла стрнарка
* ARKive Архивирано на 11 мај 2008 г. Опис и видео
**Финале на Лига Европа 2015** е финалниот натпревар во сезоната 2014-15 во УЕФА Лига Европа, како 44 та сезона на Европското средно клупско фудбалско натпреварување организирано од страна на УЕФА, и 8 сезона, под називот Лига Европа, бидејќи турнирот бил преименуван од КУП на УЕФА во УЕФА Европска Лигата. Натпреварот се одиграл на Националниот Стадион во Варшава, Полска, на 27 Мај 2015 година, помеѓу украинскиот Днипро од Днипропетровск и шпанската Севиља. Победник на ова натпреварувње бил тимот на Севиља, со победата од 3-2 за нејзина четврта титула.

Како победници, тимот на Севиља се здобил со право да игра против победниците на Лига на Шампиони 2014 - 2015, тимот на Барселона, во УЕФА Супер Купот 2015 година. Згора на тоа, за првпат, место во Лигата на Шампионите било резервирано за понедникот, што значи дека Севиља автоматски се квалификувала во групната фаза на Лигата на Шампионите во сезоната 2015-2016, и покрај тоа што не обезбедила учество преку нивната домашна лигашка позиција. Финалистите на Лигата на Шампионите таа сезона (Јувентус и Барселона) веќе биле квалификувани во групната фаза преку своите домашни првенства .

Место
-----

На Националниот Стадион во Варшава, Полска, беше домаќин на финалето.

Наводи
------

1. ↑  Retortillo, Santi (28 May 2015). „Sevilla overwhelmed by historic success". *UEFA.com*. Union of European Football Associations. Посетено на 28 May 2015.
2. ↑  „Tactical Lineups" (PDF). UEFA. 27 May 2015. Посетено на 28 May 2015.
3. ↑  „2014/15 calendar and access list". Union of European Football Associations. Посетено на 17 May 2015.
4. ↑  Wilson, Jonathan (28 May 2015). „Carlos Bacca double breaks Dnipro hearts for Sevilla to make history". *The Guardian*. Guardian News and Media. Посетено на 28 May 2015.
5. ↑  Rose, Gary (28 May 2015). „Dnipro Dnipropetrovsk 2-3 Sevilla". BBC Sport (British Broadcasting Corporation). Посетено на 28 May 2015.
6. ↑  „New approach broadens Europa League appeal". Union of European Football Associations. 29 August 2014. Посетено на 17 May 2015.
7. ↑  „How the Europa League winners will enter the Champions League". Union of European Football Associations. 27 February 2015. Посетено на 17 May 2015.
**Финале** — последен став на соната, симфонија или концерт; завршување на парче невокална класична музика кое има неколку ставови; или, продолжена завршна секвенца на крајот од чин на операта или дело на музички театар.

Мајкл Талбот напишал за финалињата типични за сонати: „Рондото е облик пар екселанс што се користи за последните движења и... неговиот типичен карактер и структурни својства совршено се совпаѓаат со оние размислувања пожелни во финалето на соната од почетокот на деветнаесеттиот век". Карл Черни (1791–1857) забележал „дека првите ставови и финалиња треба - и во пракса всушност го прават - да ги прогласуваат нивните контрастни ликови веќе во нивните почетни теми.

Во театарската музика, Кристоф Вилибалд Глук бил ран поборник на продолжени финалиња, со повеќе ликови, за да ги поддржи „растечките природни и реалистични" приказни во неговите опери кои „го подобрија континуитетот и театарската валидност" вон претходните дела.

Поврзано
--------

* Финале на водвиљ

Наводи
------

1. ↑  John Alexander Fuller-Maitland, ed. (1890). *A Dictionary of Music and Musicians: (A.D. 1450-1889)*, p. 523, Macmillan and Co.
2. ↑  Talbot, Michael (2001). *The Finale in Western Instrumental Music*, p. 2. ISBN 978-0-19-816695-5.
3. ↑  Talbot (2001), p. 2 & 1 n1. Cites: Czerny, Carl (c. 1848). *School of Practical Composition*, Vol. I, p. 67-69.
4. ↑  Koopman, John. "Expressivity 1760–1850", *A Brief History of Singing*, 1999, Lawrence University Conservatory of Music, accessed June 28, 2012
**Свети Петар и Павле** (грчки: *Αγίων Πέτρου και Παύλου*) — црква во селото Тушилово, Ениџевардарско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.

Црквата е гробишен и парохиски храм на селото, изграден во втората половина на XIX век. Претставува трикорабна базилика типична за македонските цркви од своето време. Има затворен трем и галерија на западната страна. Има внатрешни димензии од 13,70 × 9,85 м. Апсидата на исток е полукружна, а во северозападниот дел има камбанарија. Има влезови од запад и југ со сводести камени рамки и фрески на покровителите Петар и Павле над нив. Внатрешноста на црквата е битно променета со подноцнежни интервензии. Од дрвените украси останале само иконостасот и амвонот. Таваните се дрвени. Во храмот има икони од зоградот Димитар Вангелов од Петрово.

Во 1983 г. црквата е прогласена за споменик на културата.

Поврзано
--------

* Гуменџиско-бојмичко-ругуновска епархија

Наводи
------

1. 1 2 3  „11. Ιερός ναός Αγίων Πέτρου και Παύλου Στάθη". Ανάδειξη των Μεταβυζαντινών Μνημείων στην Μητροπολιτική Περιφέρεια Γουμενίσσης- Αξιουπόλεως - Πολυκάστρου μέ κέντρο τό Δήμο Ευρωπού. Посетено на 24 јуни 2014.[*мртва врска*]
2. ↑  „Ταξιδεύοντας με τους ζωγράφους" (PDF). Υπουργείο Πολιτισμού και Αθλητισμού. Εφορεία Αρχαιοτήτων Κιλκίς. Посетено на 23 јуни 2018.
**Финале на Лига Европа 2018**  ќе биде финалниот натпревар на УЕФА Европа Лигата во сезоната 2017-2018 година, како 47-та сезона во Европскиот средно клупски фудбалски турнир организиран од страна на УЕФА, и 9. сезона под овој назив бидејќи турнирот бил преименуван од Куп на УЕФА воУЕФА Лига на Европа. Натпреварот се одиграл во Парк Олимпик Лион во Десен-Шарпје, Лион, Франција на 16 Мај 2018 година, помеѓу францускиот Олимпик Марсеј и шпанскиот Атлетико Мадрид.

Победникот стекнал право да игра против победникот на  Лигата на Шампионите 2018 година во УЕФА Супер Купот 2018 година. Тие исто така, ќе се квалификуваат за влез во групната фаза на Лигата на Шампионите во сезоната 2018-19 година.

Тимови
------

*Во следнава табела, финалињата до 2009 година биле во ерата на УЕФА Купот, од 2010 година се во УЕФА Европската Лига.*

| Тим | Претходната финалето настапи (здебелените букви ги покажува победниците) |
| --- | --- |
|  Марсеј | 2 (1999, 2004) |
|  Атлетико Мадрид | 2 (**2010**, **2012**) |

Место
-----

Парк Олипик Лион во Десен-Шарпје ќе биде домаќин на финалниот натпревар на Лигата на Европа.

Наводи
------

1. ↑
2. ↑  „Lyon to host 2018 UEFA Europa League final". Union of European Football Associations. 9 December 2016. Посетено на 9 December 2016.
3. ↑  „All you need to know: UEFA Europa League final". UEFA.com. 3 May 2018.
4. ↑  „Marseille v Atlético: Meet the Europa League finalists". UEFA.com. 3 May 2018.
5. ↑  „Evolution of UEFA club competitions from 2018". UEFA.com. 26 August 2016.
*Матична статија: **Куп на УЕФА 1982-1983**.*

**Финале на Купот на УЕФА 1983** — финале на Купот на УЕФА во сезоната 1982-83, во кое учествувале екипите на Андерлехт и Бенфика. Првиот натпревар се одиграл во Брисел на 4 мај 1983 година и во него домашниот состав на Андерлехт славел со 1-0. Возвратниот натпревар се одиграл во Лисабон на 18 мај 1983 година и истиот завршил без победник и резултат 1-1. Со вкупен резултат 2-1 од двата натпревара, екипата на Андерлехт ја освоила првата титула во ова натпреварување.

Поврзано
--------

* Куп на УЕФА 1982-83

Надворешни врски
----------------

* RSSSF (англиски)
* Linguasport (англиски)
Чепкалки
**Чепкалка за заби** е парче пластика или дрво кое се користи за остранување на остатоци помеѓу забите, обично по јадење. Има еден или два остри краја кои се вметнуваат меѓу забите.

Незаменливоста и потребата од чепкалки е очигледна од фактот што чепкалката е постојана компонента на Швајцарскиот војнички нож.

Историја
--------

Чепкалките постојат со илјадници години; тие се најстарите алатки за чистење заби, и се користат во сите култури. Пред измислувањето на четката за заби, луѓето ги чистеле забите со тврди и меки забни дрвца. Во северна Италија и источните Алпи се пронајдени чепкалки во гробници од праисториско време. Чепкалката нашироко се користела и во Месопотамија. 

Според едно предание тиранинот Агатокле бил убиен во 289 п.н.е. преку бавнодејствителен отров, кој неговиот омилен роб му го подметнал на чепкалка за заби. 

Постојат нежни украсни примери за чепкалки од антиката, како и чепкалки направени од мастиково дрво, во употреба кај римјаните.

Во XVII век постоеле и чепкалки кои биле лукзузни и декоративни, сметани за накит. Овие биле направени од скопоцен метал со вградени драги камења, уметнички стилизирани и емајлирани. 

Денес со доаѓањето на современата заботехника, чепкалките се заменуваат со забен конец и четки за заби. Меѓутоа луѓето сè уште најактивно користат дрвени или бамбусови чепкалки за заби по оброците.

Поврзано
--------

* Орална хигиена

Надворешни врски
----------------

* Историска белешка[*мртва врска*] (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85136061
* NDL: 00576082

 |

 |
**Национални паркови во Азербејџан** — заштитени подрачја во надлежност на Министерството за екологија и природни ресурси. Првиот национален парк во земјата е Зангезур, основан во 2003 г. Оттогаш се создадени уште 8 паркови.

Националните паркови се определени како јавни земјишта или водни површини од особено еколошко, историско и др. значење, кои уживаат заштита од државната управа. Имаат улога да ја запазат природата во сета своја разновидност, но и да служат за образовни цели, научни и културни истражувања.

Список
------

Како земја на Кавказот, сместена меѓу Црното и Каспиското Море, Азербејџан изобилува со разновиден растителен и животински свет, со најголема биоразновидност во Европа и огромни природни ресурси. Особена улога во зачувувањето на оваа разновидност имаат националните паркови. Следи список на националните паркови по годината на основање и со податок за нивната површина.

| Национален парк | Создаден | Површина (ха) | На карта |
| --- | --- | --- | --- |
| Зангезур | 16 јуни 2003(проширен на 23 ноември 2009) | &1000000000004279700000042.797 | 

Список на национални паркови во Азербејџан во рамките на Азербејџан

 |
| Агѓол | 5 јули 2003 | &1000000000001792400000017.924 | 

Список на национални паркови во Азербејџан во рамките на Азербејџан

 |
| Ширван | 5 јули 2003 | &1000000000054373500000054.373,5 | 

Список на национални паркови во Азербејџан во рамките на Азербејџан

 |
| Хиркан | 9 февруари 2004(проширен на 23 април 2008) | &1000000000004279700000042.797 | 

Список на национални паркови во Азербејџан во рамките на Азербејџан

 |
| Алтиагач | 31 август 2004 | &1000000000001103500000011.035 | 

Список на национални паркови во Азербејџан во рамките на Азербејџан

 |
| Абшерон | 8 февруари 2005 | &10000000000000783000000783 | 

Список на национални паркови во Азербејџан во рамките на Азербејџан

 |
| Шахдаг | 8 декември 2006(проширен на 5 јули 2010) | &10000000000115900000000115.900 | 

Список на национални паркови во Азербејџан во рамките на Азербејџан

 |
| Ѓојѓол | 1 април 2008 | &1000000000001275500000012.755 | 

Список на национални паркови во Азербејџан во рамките на Азербејџан

 |
| Самур-Јалама | 5 ноември 2012 | &1000000000001177200000011.772 | 

Список на национални паркови во Азербејџан во рамките на Азербејџан

 |

Вкупната површина на сите национални паркови изнесува &10000000003101365000000310.136,5 ха или 3,58% од државната територија.

Поврзано
--------

* Географија на Азербејџан

Надворешни врски
----------------

* Национални паркови — Министерство за екологија и природни ресурси на Азербејџан (англиски)

|  |  |  |  |  |
| --- | --- | --- | --- | --- |
| 

| * п
* р
* у
Национални паркови во Азербејџан |
| --- |
|  |
| 
* Абшерон
* Агѓол
* Алтиагач
* Ѓојѓол
* Зангезур
* Самур-Јалама
* Хиркан
* Шахдаг
* Ширван

 | Планина во округот Исмаили, национален парк ШахдагПланина во округот Исмаили, национален парк Шахдаг |

 |
Стадионот Авива
**УЕФА Европа Лига Финалето во 2011** беше финалниот натпревар на 2010-11 УЕФА Европа Лига, во 40-та сезона на второто по квалитет европско фудбалско клупско натпреварување организирано од страна на УЕФА (по Лигата на Шампиони), и 3-та сезона откако ова натпреварување беше преименувано од Куп на УЕФА во Лига Европа. Натпреварот се одиграл на 18 мај 2011 година на Стадион Авива во Даблин, Република Ирска, меѓу двата португалски клубови – Порто и Брага – за првпат во финалет на УЕФА конкуренција.

Со победа од 1-0 Порто ја освоил и обезбедил својата втора титула во ова натпреварување, по успешниот настап во Финалето на Купот на УЕФА во 2003. , за играч на натпреварот бил избран колумбискиот напаѓач Радамел Фалкао, кој го постигнал победничкиот гол со што се зацрстил на позицијата најдобар стрелец за сезоната 2010-11 на УЕФА Европа Лига, поставувајќи рекорд на турнирот со постигнати 17 голови.

Наводи
------

1. ↑  „2011 final: Dublin Arena". *UEFA.com*. Union of European Football Associations. Архивирано од изворникот на 19 May 2011. Посетено на 4 June 2011.
2. ↑  „Porto and Braga to meet in Portuguese Europa League final in Dublin". *guardian.co.uk*. Guardian News and Media. 5 May 2011. Посетено на 10 May 2011.
3. ↑  „Falcao heads Porto to Europa League glory". *UEFA.com*. Union of European Football Associations. 18 May 2011. Архивирано од изворникот на 4 June 2011. Посетено на 18 May 2011.
4. ↑  „Prolific Falcao leads Porto to glory". *ESPNsoccernet*. ESPN Internet Ventures. 18 May 2011. Архивирано од изворникот на 2011-05-22. Посетено на 24 May 2011.
5. ↑  „Seventeen-goal Falcao signs off with record". *UEFA.com*. Union of European Football Associations. 18 May 2011. Архивирано од изворникот на 19 May 2011. Посетено на 18 May 2011.
|  |
| --- |
|  **Света Троица** |
|  |
| 
Поглед кон црквата |
| **македонска православна црква** |
| **Епархија** | Брегалничка |
| **Архијерејско намесништво** | Радовишко |
| Местоположба |
|  |
| **Координати** | 41°43′28.4″N 22°28′57.9″E﻿ / ﻿41.724556° СГШ; 22.482750° ИГД﻿ / 41.724556; 22.482750Координати: 41°43′28.4″N 22°28′57.9″E﻿ / ﻿41.724556° СГШ; 22.482750° ИГД﻿ / 41.724556; 22.482750 |
| **Место** | Козбунар |
|  **Општина** | Радовиш |
|  **Држава** | Македонија |
| Општи податоци |
| **Покровител** | Свето Тројство |
|
| Архитектонски опис |
|  **Архит. тип** | крстокуполен храм |
|

**Света Троица** — црква во селото Козбунар.

Местоположба
------------

Црквата е сместена на падините на планината Плачковица, од десната страна на патот од Радовиш, на околу 1,6 км од селото Козбунар.

Архитектура
-----------

Градбата на црквата претставува крстокуполен храм со полукружна апсида на источната страна. Куполата на црквата е со квадратна основа и заоблени агли. На секоја нејзина страна и на заоблените агли има по една монофора. По една монофора има и на апсидата, на полукружните странични крила, како и на крајот од северната и јужната страна. Влезот се наоѓа на западната страна до којашто е доградена отворена припрата. Објектот е обоен во бела боја, акуполата се забележува дека е од тули. Храмот во целост е покриен со кров од ќерамиди.

Во дворот на црквата има трпезарија, помошна градба и летниковец.

Галерија
--------

* Влезната порта од дворот на цркватаВлезната порта од дворот на црквата
* Поглед на цркватаПоглед на црквата
* Северната и западната странаСеверната и западната страна
* Северната странаСеверната страна
* КуполатаКуполата
* АпсидатаАпсидата
* Припратата со влезотПрипратата со влезот
* Дворот на цркватаДворот на црквата
* ТрпезаријатаТрпезаријата
* Помошната градбаПомошната градба

Поврзано
--------

* Сулдурци
* Црква „Св. Атанасиј"
* Радовишко архијерејско намесништво
* Ораовичко-воиславска парохија

Поврзано
--------

* Козбунар
* Радовишко архијерејско намесништво

Надворешни врски
----------------

Предлошка:Ризница-реда
Замокот Халастелек сместен е на островот Чепел.
Островот **Чепел** (унгарски: *Csepel-sziget*) е најголемиот остров на реката Дунав во Унгарија. Долг е 48 км; широк од 6–8 км. Зафаќа вкупна површина од 257 км2.

Островот е сместен јужно од Будимпешта; неговата северна точка е Чепел - XXI округ на Будимпешта.

На делот од островот кој и е блиску на Будимпешта може да се стигне со градското метро ХЕВ (унг. HÉV).

Од останалтите населбин, на Чепелскиот остров се наоѓаат Ковин, Сигетсентмиклош, Сигетхалом и Токол.

Чепелскиот остров бил прво средиште на унгарските племиња кои се населиле во Панонската низина, затоа што на него се наоѓал Арпадовиот логор. Арпадовог племена. Островот го добил неговото име според Арпадовиот коњар.

Координати: 47°15′N 18°57′E﻿ / ﻿47.250° СГШ; 18.950° ИГД﻿ / 47.250; 18.950

Надворешни врски
----------------

* Чепелски вести
* Чепел, лексикон
* Црквата Безирк (Будимпешта)
***Ционски протоколи*** (изворно на англиски: *Protocols of Zion*) ― документарен филм од 2005 година на Марк Левин за обновувањето на антисемитизмот во Соединетите Држави по нападите на 11 септември 2001 година. Појавувајќи се на екранот заедно со своите лица субјекти, Левин се впушта во слободен за сите дијалог со арапските жители на Соединетите Држави, црните националисти, евангелистите, белите националисти, неонацистите, кабалските рабини, преживеаните од Холокауст и Френк Велтнер, основачот на мрежното место Jew Watch.

Производство
------------

Филмот на Левин ја црпи своето вдахновение од средбата што ја имал во њујоршко такси не многу по 11 септември. Неговиот возач, египетски доселеник, го повторил лажното тврдење дека Евреите биле предупредени да не одат на работа во Светскиот трговски центар на денот на нападот и ги навел *Протоколите на ционските старешини*, антисемитска измама објавена во 1903 година дека има намера да го открие главниот план на Евреите да владеат со светот. Соочувањето со дополнителни примери, како што е сослушувањето дека некој весник ги серијализира *Протоколите*, го убедило Левин да сними филм на оваа тема. Неговата прва идеја била сатиричен филм, но кога открил дека веќе се произведени две сериозни драматизации, наместо тоа сними документарен филм. Левин не сакал да направи научно испитување на антисемитизмот или на самите *Протоколи*. Наместо да интервјуира академици, тој се насочил на интервјуа со луѓе на улица. Левин сакал филмот да биде емотивен и да поставува прашања. Тој рече дека самата тема е табу тема, а луѓето му предложувале дури и да не ги спомнува *Протоколите* од страв да не предизвика дополнително интерес за тоа.

Издавање
--------

Филмот бил премиерно прикажан во Санденс на 21 јануари 2004 година. HBO ги купил телевизиските права, и THINKFilm му дале ограничено кино издание. Заработил 178.875 долари во Соединетите Држави.

Прием
-----

На Rotten Tomatoes филмот има рејтинг од 67% врз основа на критиките од 58 критичари. Консензусот на страницата вели: „Левин ги носи гледачите на лично патување, откривајќи ги грдите и разновидни лица на антисемитизмот". На Metacritic филмот има оценка од 60% врз основа на критиките од 23 критичари.

Поврзано
--------

* Антисемитизмот во Соединетите Држави
* Израелско-палестински судир
* Нов антисемитизам
* Пјер-Андре Тагиеф (интервјуиран во филмот)

Наводи
------

1. 1 2  "Protocols of Zion (2005)." *Box Office Mojo*. 1 мај 2022.
2. 1 2  Kalish, Jon (14 јануари 2005). „Filmmaker Confronts 'Protocols' Myth in Documentary". *The Forward*. Посетено на 23 октомври 2022.
3. ↑  Halbfinger, David M (9 октомври 2005). „Fighting Words on the Street". *The New York Times*. Посетено на 23 октомври 2022.
4. ↑  „Protocols of Zion (2005)". *Rotten Tomatoes*. Посетено на 23 октомври 2022.
5. ↑  „Protocols of Zion". *Metacritic*. Посетено на 23 октомври 2022.

Надворешни врски
----------------

* 

* *The Protocols of Zion*  на  Семрежната филмска база на податоци (англиски)
* Матична страница  (архивирана)
Франк Цандер во 2010 година 
**Франк Курт Цандер** (роден на 4 февруари 1942 година, Берлин ) е германски пејач и актер .

Живот
-----

Цандер работи во Германија како пејач и глумец. Тој живее во Берлин и во Ибица. 
Како навивач на германскиот фудбалски клуб Херта БСЦ, Цандер ја напишал сегашната химна на клубот „Нуа Нах Хаузе", на мелодијата на Род Стјуартс "Ние пловиме". Песната ја изведуваат приврзаници на тимот додека тимот излегува на теренот на секој натпревар кој го играат на домашен терен на Олимпија стадионот во Берлин.

Надворешни врски
----------------

* Официјално мрежно место на Френк Зандер
* Френк Зандер
* Литература од или за Франк Цандер во каталогот на Германската национална библиотека (германски)
* 

* Логото на Викицитат Мисли поврзани со Франк Цандер на Викицитат



1. ↑  „Fussball-Bundesliga : Frank Zander glaubt an Herthas Klassenerhalt" (германски). Welt.de. 2013-02-06. Посетено на 2013-07-05.
**Фра Џокондо** или **Фра Џовани Џокондо** (италијански: *Fra Giocondo* или *Fra Giovani Giocondo*) бил калуѓер-инженер, архитект, старинар, археолог и класичен научник. Роден е во Верона во околу 1433, а починал во Венеција во 1525 година.

Престој во Франција
-------------------

Во периодот помеѓу 1496 и 1499 Џакондо бил поканет во Франција од кралот, каде бил назначен за кралски архитект. Таму тој изградил два неверојатно привлечни моста, Нотрдамскиот мост и Малиот мост. Тој исто така го изградил и дворецот Chambre des Comptes, златната соба на парламентот и замокот Гајон во Нормандија, од кој една фасада била прместена во Школата за убави уметности за да служи како модел за студентите по архитектура.

== Одбрана на Падова

Едно од најголемите достигнувања на Фра Џокондо била одбраната на венетскиот град Падова во 1509. Тој контроверзно ги срушил средновековните кулисни ѕидови и околу градот ископал ров кој можел да биде напаѓан бочно од ниско поставени пушкарници.

Овој тип на војување бил импровизиран претходник на типот на утврдување наречен *италијанска траса* која нашла широка примена во хабсбуршко-валојскиот конфликт и Италијанските војни во раниот 16 век.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 61762174
* LCCN: n86113705
* ISNI: 0000 0001 2280 7989
* GND: 118958437
* SUDOC: 060243198
* BNF: cb14416417w (податоци)
* BIBSYS: 1014590
* ULAN: 500018565
* NKC: mzk2009511683
* BNE: XX4886922

 |

 |
**Четврта оперативна зона на НОВ на Македонија** ― Штабот на чевртата оперативна зона, не успеал да биде формиран во 1943 година, според првичниот план, бидејќи јадрото на одредот „Гоце Делчев", на 21 мај 1943 година во близина на Виница бил разбиен од страна на бугарската полиција.

Територија
----------

Четвртата оперативна зона го опфаќала просторот источно и северно од железничката линија Велес-Кочани, со градовите: Свети Николе, Штип, Радовиш, Струмица, Кочани, Делчево, Пехчево и Берово. Со реорганизацијата на оперативните зони во почетокот на август 1944 година, ова подрачје потпаднало под Третата оперативна зона. Штаб на зоната не бил формиран, а неговата улога го превзела Четвртата македонска бригада, а од крајот на септември Штабот на педесеттата македонска дивизија на НОВЈ.

Четвртата оперативна зона, со реорганизацијата од август 1944 година, го опфаќала просторот во западна Македонија (Дебарско-Кичевско), односно територијата на Првата оперативна зона од 1943 година. Должноста на Штабот на зоната во почетокот ја вршел Штабот на првата македонска бригада, а од крајот на септември Штабот на четириесет и осмата македонска дивизија на НОВЈ.

Состав
------

* Вангел Чукалевски - командант на Четвртата оперативна зона на НОВ и ПОМ.
* Тодор Арсов - политички комесар на штабот на четвртата оперативна зона на НОВ и ПОМ.

### Орган на оперативната зона

**Билтен** - орган на Главниот штаб на НОВ и ПОМ. Се појавил во август 1943 за подрачјето на Четвртата оперативна зона, на македонски јазик. Биле излезени само два броја, а е сочуван само вториот број од септември, 1943 година.

Поврзано
--------

* Прва оперативна зона на НОВ на Македонија
* Втора оперативна зона на НОВ на Македонија
* Трета оперативна зона на НОВ на Македонија
* Петта оперативна зона на НОВ на Македонија

Наводи
------

1. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 497. ISBN 9989-624-46-1. Недостасува `|author1=` (help)
2. ↑  д-р Стојан Киселиновски и др. (2000). *Македонски историски речник*. Скопје: ИНИ. стр. 504. ISBN 9989-624-46-1. Недостасува `|author1=` (help)
3. ↑  „На денешен ден родени се Лиаку, Чукалевски и Русо, учесници во Антифашистичката војна - АПЛА.мк - Без пардон за Битола". *apla.mk*. Посетено на 2022-01-09.
4. ↑  *Македонски историски речник*. Скопје: ИНИ. 2000. стр. 46. ISBN 9989-624-46-1. На `|first=` му недостасува `|last=` (help)
5. ↑  *Личности од Македонија*. Скопје: МИ-АН. 2002. стр. 30. ISBN 9989-613-28-1. На `|first=` му недостасува `|last=` (help)
6. ↑  Ристовски, Блаже (2009). *Македонска енциклопедија*. Скопје: МАНУ. стр. 86. ISBN 978-608-203-023-4. OCLC 499142958.CS1-одржување: датум и година (link)
7. ↑  д-р Стојан Киселиновски и др. (2000). *Македонски историски речник*. Скопје: ИНИ. стр. 72. ISBN 9989-624-46-1. Недостасува `|author1=` (help)
**Стадион Фејенорд** (холандски: *Feijenoord Stadion*), попознат по прекарот *Де Којп* — фудбалски стадион во Ротердам, Холандија. Тој бил изграден во 1937 година, и бил именуван по градската област „*Фејенорд*" во Ротердам, додека фудбалскиот клуб Фејенорд, дури во 1973 година го сменил своето име.

Стадионот во 1949 година имал сместивост од 64.000 до 69.000 седишта. Денес, сместивоста на стадионот е предвидена за 51.177 гледачи.

Стадионот го користи фудбалскиот клуб Фејенорд, еден од најсилните клубови во Холандија. Исто така, тој долго време бил место каде своите домашни натпревари ги играла Фудбалската репрезентација на Холандија, како и домаќин на повеќе од 150 меѓународни натпревари, првиот од нив бил одигран против Белгија, на 2 мај 1937 година. Покрај тоа, рекордни девет УЕФА финални натпревари биле одиграни на овој стадион. Последниот од нив бил одигран во 2002 година во финалето на Купот на УЕФА, каде Фејенорд (патем како домаќин) ја поразил Борусија од Дортмунд со резултат од 3:2.

Во 2000 година, на стадионот се одиграло финалето на Европското првенство во фудбал одржано во Белгија и Холандија, каде што Франција ја поразила Италија во продолжение.

Во моментов се дизајнира нов стадион за Фејенорд. Веќе го добил прекарот „*De Nieuwe Kuip*" кој треба да се наоѓа на само неколку стотини метри од сегашниот стадион и ќе има сместивост од околу 80.000 до 100.000 седишта.

Наводи
------

1. ↑

Надворешни врски
----------------

|  |  |
| --- | --- |
| Ризница | „Стадион Фејенорд" на Ризницата ? |

* De Kuip at Footballmatch.de
* Aerial photo (Google Maps) Архивирано на 6 јуни 2022 г.
* 3D format on Google Earth Архивирано на 6 ноември 2013 г.
**Цирка** (*лат.* *circa*, **ц.**, **c.**, **ca.**, **ca** or **cca.** е латински поим со значење „приближно" (букв. „околу"), и се однесува на датуми и години. Наоѓа широка примена во генеалогијата и историографијата (т.е. дела на историчари), кога времето во кое нешто се случило се знае само приближно.

Кога се применува кај датуми и години со временски опсег, цирка се применува пред секој датум и година. Датумот и годината пред кој не стои цирка се смета дека е точно познат.

На пример, една енциклопедиска статија за Џингис Кан може да почне со „Џингис Кан (ц. 1162 — 18 август 1227)", што значи дека дотичниот е роден околу 1162 година. Годината во која починал пак, нема ознака, што значи дека таа е точно позната за историјата.

На македонски поимот „цирка" („ц.") може да се замени со кратенките **о.** („околу"), **прибл.** („приближно"), како и со знакот „**~**", кој е математички знак за приближност.

Поврзано
--------

* Флоруит
* р.
* †
*Ова не е исто што и Четири книги и пет класици.*
**Четирите класични романи**, (кинески: 四大名著, пинјин: *sì dà míngzhù*, буквално: „Четири големи творби") се четири романи кои важат за највлијателни дела во кинеска книжевност до појавата на модернизмот. Овие прозни дела се општо познати за сета кинеска јавност, и се напишани во времето на династиите Минг и Ќинг.

Делата важат за едни од најстарите и најдолгите романи во светот и се сметаат за врв на класичното кинеско прозно творештво. Извршиле влијание врз многу творби како раскази, драмски дела, филмови, игри и др. ширум источна Азија, вклучувајќи ги Кина, Јапонија, Кореја и Виетнам.

Дела
----

По хронолошки редослед, делата се следниве:

| Македонски | Кинески (упр.) | Кинески (трад.) | Пинјин | Мак. тр. | Автор | Период |
| --- | --- | --- | --- | --- | --- | --- |
| „Разбојници од крајбрежјето" | 水浒传 | 水滸傳 | *Shuǐhǔ Zhuàn* | Шујху џуан | Ше Најан | XIV век |
| „Повест за трите кралства" | 三国演义 | 三國演義 | *Sānguó Yǎnyì* | Сангуо јенји | Луо Гуангџунг | XIV век |
| „Патешествие на запад" | 西游记 | 西遊記 | *Xī Yóu Jì* | Сји јоу џи | Ву Ченген | XVI век |
| „Сон во црвената одаја" | 红楼梦 | 紅樓夢 | *Hóng Lóu Mèng* | Хунг лоу менг | Цао Сјуечин | XVIII век |

Поврзано
--------

* Кинеска книжевност

Наводи
------

1. ↑  Некои сметаат дека делото е целосно или барем делумно напишано од друг автор како Лио Гуангџунг (авторот на „Повест за трите кралства"), Ше Хуј (施惠) и Гуо Сјин (郭勛).

Надворешни врски
----------------

* Четири класични романи (四大名著) — Викиизвор на кинески јазик
1 француски франк од 1960 година 1 француски франк од 1960 година
1 швајцарски франк од 1980 година 1 швајцарски франк од 1980 година
**Франк** — историско име на парична единица на неколку земји. Се смета дека зборот франк потекнува од латинскиот натпис *francorum rex* („крал на Франките") кој бил втиснат на првите француски парички. Исто така, постои мислење дека зборот франк потекнува од францускиот збор *franc*, што значи „слободен".

Франкот се користел во Франција, Белгија, Монако и Луксембург до воведувањето на еврото на 1 јануари 2002 година. Франкот сè уште е монетарната единица во Швајцарија. Освен во Швајцарија, франкот сè уште е парична единица во поранешните француски колонии во Африка (т.н. Franc CFA ) и Полинезија (т.н франк CFP ).

Валути во оптек
---------------

* Бурундиски франк
* Франк CFA (централноафрикански и западноафрикански франк)
* Франк CFP (франк од француските пацифички територии)
* Џибутски франк
* Гвинејски франк
* Коморски франк
* Конгоански франк
* Руандски франк
* Швајцарски франк

Историски валути
----------------

* Алжирски франк
* Белгиски франк
* Француски франк
* Франк од Француска Екваторијална Африка
* Луксембуршки франк
* Малиски франк
* Малгашки франк
* Моначки франк
* Туниски франк

Наводи
------

1. ↑  „франк" — Дигитален речник на македонскиот јазик
2. ↑  „франк" — Официјален дигитален речник на македонскиот јазик